**Իլիում** (անգլ.՝ Ilium), հորինված քաղաք արևելյան Նյու Յորք նահանգում, որը Կուրտ Վոնեգուտի շատ վեպերի և պատմվածքների գեղարվեստական միջավայրն է, ներառյալ «Ավտոմատ դաշնամուր», «Կատվի ճոճք», «Սպանդանոց թիվ հինգ» վեպերը և «Եղնիկները Վորքսում», «Աղքատ փոքրիկ հարուստ քաղաք» պատմվածքները։ Քաղաքում գերակշռում է իր խոշոր արդյունաբերության առաջատարը՝ «Իլիում Վորքսը» (Ilium Works), որն արտադրում է գիտական հրաշքներ՝ մարդու կյանքին օգնելու կամ, հնարավոր է, վնասելու համար։ Ilium Works-ը Վոնեգուտի խորհրդանիշն է «անանձնական կորպորատիվ հսկայի» համար, որը կարող է փոխել մարդկության ճակատագիրը։ Քաղաքը համեմատվել է «Զենիթ» քաղաքի հետ՝ Սինքլեր Լյուիսի 1922 թվականի *«Բաբբիթ»* վեպի գեղարվեստական միջավայրը։

Ինչ-որ իմաստով, անունը կարող է վերաբերել Նյու Յորքի Թրոյ քաղաքին, քանի որ հին Տրոյա քաղաքը հռոմեացիներն անվանում էին «*Իլիում*», թեև Տրոյան *Player Piano* վեպում հիշատակվում է որպես առանձին քաղաք։

Շատ այլ առումներով Իլիումը շատ նման է Նյու Յորքի Սկենեկտադի քաղաքին, որի իրական Հուդզոն գետի Մոհավկ վտակը, որը Սկենեկտադի միջով հոսում է արևմուտքից արևելք, փոխարինված է հորինված Իրոկեզ գետով։ Ilium Works-ը գտնվում է մոտավորապես նույն աշխարհագրական դիրքում, ինչ Սկենեկտադիում գտնվող General Electric (GE) գործարանը, որտեղ Վոնեգուտն աշխատում էր որպես հասարակայնության հետ կապերի գրող։ «Գալապագոս» վեպում (*Galápagos,* 1985) GEFFCo-ն նշվում է որպես *Իլիումի* հիմնական արդյունաբերական ուղղություն. GE-ն ժամանակին եղել է Սկենեկտադի քաղաքի գլխավոր գործատուն։ Իլիում քաղաքը տարբերվում է Սկենեկտադի քաղաքից «Ավտոմատ դաշնամուր» (1952), «Կատվի ճոճք» (1963), «Սպանդանոց թիվ հինգ» (1969) վեպերում։ Այդ վեպերում հերոսները հիշատակում են Սկենեկտադին որպես այլ` առանձին քաղաք։

Այն կարող է նաև հղում լինել Նյու Յորքի Իլիոն քաղաքին, քանի որ նման է ուղղագրությամբ, և որ Իլիումը կարող է լինել Իլիոն քաղաքի ենթադրյալ անվանումը։

Նյու Յորքի Քոհոզը, Վոնեգուտի հերոս Կիլգոր Թրութի երկարամյա նստավայրը, գտնվում է Իլիումի շրջակայքում և այն իրական քաղաքների շրջակայքում, որոնք ոգեշնչել են այն։ Օրինակ, իրական Քոհոզը գտնվում է իրական Թրոյ քաղաքից անմիջապես հյուսիս։

«Գալապագոս» վեպում Մերի Հեփբերնը ավագ դպրոցի ուսուցչուհի է Իլիումում, իսկ նրա ամուսինը՝ Ռոյն աշխատում էր GEFFCo-ում։ «Կատվի ճոճք» վեպում Իլիումը դոկտոր Ֆելիքս Հյոնիկքերի — ատոմային ռումբի հայրերից մեկի նախկին տունն է — հետևաբար, դա այն քաղաքն է, որտեղ Ջոնան այցելում է՝ հարցազրույց վերցնելու դոկտոր Ասա Բրիդից՝ Հյոնիկքերի նախկին ղեկավարից։ *Player Piano-* ում Իլիուում է տեղի ունենում գործողությունների մեծ մասը։ «Սպանդանոց թիվ հինգ» վեպում այն նաև գրքի գլխավոր հերոսի՝ Բիլի Պիլգրիմի հայրենի քաղաքն է։

Ծանոթագրություններ
------------------

1. ↑  Leeds Marc (2016)։ *The Vonnegut Encyclopedia*։ Delacorte Press։ էջեր 338–340։ ISBN 9780385344234։ Վերցված է 27 September 2020
2. ↑  Reed Peter J. Gridley Josiah A. (1997)։ *The Short Fiction of Kurt Vonnegut*։ Greenwood Press։ էջ 49։ ISBN 9780313302350
3. ↑  Schriber Mary Sue (April 1971)։ «You've Come a Long Way, Babbitt! From Zenith to Ilium»։ *Twentieth Century Literature* **17** (2): 101–106։ JSTOR 606816։ doi:10.2307/606816։ Վերցված է 27 September 2020
4. ↑  «Dictionary of Greek and Roman Geography (1854), IABA´DIUS, IERABRI´GA, I´LIUM»։ *www.perseus.tufts.edu*։ Վերցված է 2023-12-03
5. ↑  Player Piano, Ch. 1, pg. 9.
6. ↑  Giannone Richard (1977)։ *Vonnegut: A Preface to His Novels*։ Gateway/Associated Faculty Press։ էջ 14։ ISBN 9780804691673։ Վերցված է 27 September 2020
7. ↑  Galápagos, Ch. 6, pg. 28
8. ↑  Vonnegut Kurt (1969)։ *Slaughterhouse-Five*։ էջեր 30

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Իլիում (հորինված քաղաք)** կատեգորիայում։ |